Luvsannamsrajn Ojuun-Erdene

Luvsannamsrajn Ojuun-Erdene (mongoli keeles Лувсаннамсрайн Оюун-Эрдэнэ; sündinud 29. juunil 1980 Ulaanbaataris) on Mongoolia poliitik (Mongoolia Rahvapartei).

Ta lõpetas 2001. aastal Ulaanbaataris Bersi Instituudi bakalaureusekraadiga ajakirjanduse alal. 2008. aastal lõpetas ta Mongoolia Riikliku Ülikooli õigusteaduskonna bakalaureusekraadiga õigusteaduse alal. Magistrikraadi avaliku halduse alal omandas ta Harvardi Kennedy Koolis 2015. aastal. 

2001. aastal töötas ta Hentij aimakis Berhi linnapea büroo juhatajana. Aastatel 2002–2006 töötas ta Hentij aimakis programmi World Vision Mongolia meeskonnajuhina. 2006–2008 oli ta programmi World Vision Mongolia regionaaldirektor. 2009–2011 töötas ta Mongoolia Rahvapartei poliitikaosakonna juhatajana. 2011–2014 oli ta Sotsiaaldemokraatliku Noorsooliidu president. Aastatel 2011–2012 oli ta Mongoolia Rahvapartei sekretär. 2012. aastal oli ta Mongoolia Rahvapartei peasekretäri asetäitja. Alates 2016. aastast on ta Suure Rahvahuraali (parlamendi) liige. 2019–2021 oli ta ministri auastmega valitsuskabineti sekretariaadi juht.M. Unurzul:L. Oyun-Erdene becomes 32nd Prime Minister of Mongolia Montsame, 27. jaanuar 2021

Alates 27. jaanuarist 2021 kuni 13. juunini 2025 oli Luvsannamsrajn Ojuun-Erdene Mongoolia peaminister.Countries Me-My. Mongolia rulers.org

Alates 25. juunist 2021 on Luvsannamsrajn Ojuun-Erdene Mongoolia Rahvapartei Keskkomitee esimees.Incumbent Mongolian PM appointed as acting chairman of ruling party Xinhuanet, 25. juuni 2021

 Viited 

Kategooria:Mongoolia peaministrid
Kategooria:Sündinud 1980